CELEX: 31988D0425
Language: el
Date: 1988-06-24 00:00:00
Title: 88/425/ΕΟΚ: Απόφαση της Επιτροπής της 24ης Ιουνίου 1988 για έγκριση προσαρμογής του προγράμματος σχετικά με την επιτάχυνση της γεωργικής αναπτύξεως σε ορισμένες περιοχές της Ελλάδας (Το κείμενο στην ελληνική γλώσσα είναι το μόνο αυθεντικό)

Avis juridique important

|

31988D0425

88/425/ΕΟΚ: Απόφαση της Επιτροπής της 24ης Ιουνίου 1988 για έγκριση προσαρμογής του προγράμματος σχετικά με την επιτάχυνση της γεωργικής αναπτύξεως σε ορισμένες περιοχές της Ελλάδας (Το κείμενο στην ελληνική γλώσσα είναι το μόνο αυθεντικό)  

Επίσημη Εφημερίδα αριθ. L 208 της 02/08/1988 σ. 0028 - 0029

***** ΑΠΟΦΑΣΗ ΤΗΣ ΕΠΙΤΡΟΠΗΣ  της 24ης Ιουνίου 1988  για έγκριση προσαρμογής του προγράμματος σχετικά με την επιτάχυνση της γεωργικής αναπτύξεως σε ορισμένες περιοχές της Ελλάδας  (Το κείμενο στην ελληνική γλώσσα είναι το μόνο αυθεντικό)  (88/425/ΕΟΚ)  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 1975/82 του Συμβουλίου της 19ης Ιουλίου 1982 όσον αφορά την επιτάχυνση της γεωργικής αναπτύξεως σε ορισμένες περιοχές της Ελλάδας (1), όπως τροποποιήθηκε τελευταία από τον κανονισμό (ΕΟΚ) αριθ. 3157/87 (2), και ιδίως τα άρθρα 3 και 18 παράγραφος 2α,  Εκτιμώντας:  ότι το πρόγραμμα σχετικά με τις εργασίες και άλλες δραστηριότητες όσον αφορά την ανάπτυξη των ορεινών και των μειονεκτικών περιοχών των 22 νομών της Ελλάδας εγκρίθηκε από την απόφαση 83/387/ΕΟΚ της Επιτροπής (3)·  ότι η ελληνική κυβέρνηση ανακοίνωσε στις 12 Ιανουαρίου και στις 22 Φεβρουαρίου 1988 τα βασικά στοιχεία σχετικά με προσαρμογή του εν λόγω προγράμματος· ότι λαμβάνοντας υπόψη τα στοιχεία αυτά, δικαιολογείται τροποποίηση του προγράμματος·  ότι η πρασαρμογή του προγράμματος καθιστά αναγκαία την τροποποίηση ορισμένων ορίων που αναφέρονται στο άρθρο 18 παράγραφος 2 του κανονισμού (ΕΟΚ) αριθ. 1975/82·  ότι οι προβλέψεις του τροποποιημένου προγράμματος όσον αφορά τη συμμετοχή του Ευρωπαϊκού Γεωργικού Ταμείου Προσανατολισμού και Εγγυήσεων παραπέμπει στο εσωτερικό της προβλεπομένης δαπάνης που αναφέρεται στο άρθρο 16 παράγραφος 3 του κανονισμού (ΕΟΚ) αριθ. 1975/82·  ότι όσον αφορά το χρηματικό χαρακτήρα υπήρξε διαβούλευση με την Επιτροπή του Ταμείου·  ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Επιτροπής Γεωργικών Διαρθρώσεων,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:  Άρθρο 1  1. Εγκρίνεται η προσαρμογή του προγράμματος σχετικά με τις εργασίες και τις άλλες δραστηριότητες που αφορούν την ανάπτυξη των ορεινών και μειονεκτικών περιοχών των 22 νομών της Ελλάδας, για την οποία τα βασικά στοιχεία ανακοινώθηκαν στις 12 Ιανουαρίου και στις 22 Φεβρουαρίου 1988 από την ελληνική κυβέρνηση σύμφωνα με τον κανονισμό (ΕΟΚ) αριθ. 1975/82.  2. Για την εφαρμογή της προσαρμογής του προγράμματος και τα όρια που αναφέρονται στο άρθρο 18 παράγραφος 2 του κανονισμού (ΕΟΚ) αριθ. 1975/82 τροποποιούνται ως εξής:  - το ανώτατο επιλέξιμο ποσό που αναφέρεται στο στοιχείο α) πρώτη, δεύτερη και τρίτη περίπτωση καθορίζεται αντιστοίχως σε 18 εκατομμύρια ECU, 45 εκατομμύρια ECU και 35 εκατομμύρια ECU,  - το μέγιστο επιλέξιμο ποσό που αναφέρεται στο στοιχείο β) πρώτη περίπτωση καθορίζεται σε 5 000 ECU ανά εκτάριο, εντός συνολικού ανωτάτου ορίου 35 000 εκταρίων και 77 εκατομμυρίων ECU ,  - το μέγιστο επιλέξιμο ποσό που αναφέρεται στο στοιχείο β) δεύτερη περίπτωση καθορίζεται σε 500 ECU ανά εκτάριο για ολικό ανώτατο όριο 135 000 εκταρίων και 35 εκατομμυρίων ECU,  - το ολικό ανώτατο όριο που αναφέρεται στο στοιχείο β) τρίτη περίπτωση καθορίζεται σε 900 εκτάρια και σε ένα εκατομμύριο ECU ,  - το μέγιστο επιλέξιμο ποσό που αναφέρεται στο στοιχείο β) τέταρτη περίπτωση καθορίζεται σε 5,6 εκατομμύρια ECU,  - το μέγιστο επιλέξιμο ποσό που αναφέρεται στο στοιχείο β) έκτη περίπτωση καθορίζεται σε τέσσερα εκατομμύρια ECU,  - το ολικό ανώτατο όριο που αναφέρεται στο στοιχείο β) έβδομη περίπτωση καθορίζεται σε 10 500 εκτάρια και σε 20 εκατομμύρια ECU,  - το ολικό ανώτατο όριο που αναφέρεται στο στοιχείο β) όγδοη περίπτωση καθορίζεται σε 8 000 εκτάρια και σε 13 εκατομμύρια ECU ,  - το ολικό ανώτατο όριο που αναφέρεται στο στοιχείο β) ένατη περίπτωση καθορίζεται σε 60 000 εκτάρια και σε 13 εκατομμύρια ECU,  - το ολικό ανώτατο όριο που αναφέρεται στο στοιχείο β) δέκατη περίπτωση καθορίζεται σε 130 000 εκτάρια και σε 15 εκατομμύρια ECU,  - το ολικό ανώτατο όριο που αναφέρεται στο στοιχείο β) ενδέκατη περίπτωση καθορίζεται σε 2 550 χιλιόμετρα και σε 36 εκατομμύρια ECU,  - το μέγιστο επιλέξιμο ποσό που αναφέρεται στο στοιχείο β) τελευταία περίπτωση καθορίζεται στο 6 % του συνολικού κόστους του εν λόγω σχεδίου στα πλαίσια του άρθρου 14 του εν λόγω κανονισμού για τις προπαρασκευαστικές εργασίες που αφορούν σχέδια σε ιδιωτικές εκτάσεις, εντός ολικού ανωτάτου ορίου ενός εκατομμυρίου ECU,  Άρθρο 2  Η παρούσα απόφαση απευθύνεται στην Ελληνική Δημοκρατία.  Βρυξέλλες, 24 Ιουνίου 1988.  Για την Επιτροπή  Frans ANDRIESSEN  Αντιπρόεδρος  (1) ΕΕ αριθ. L 214 της 22. 7. 1982, σ. 1.  (2) ΕΕ αριθ. L 301 της 24. 10. 1987, σ. 3.  (3) ΕΕ αριθ. L 222 της 13. 8. 1983, σ. 43.